
	1.
	Rīkojuma projekts
6. Vides aizsardzības un reģionālās attīstības ministrijai nodrošināt atbalsta funkciju sniegšanu Klimata un enerģētikas ministrijai. Izdevumus atbalsta funkciju sniegšanai segt no budžeta apakšprogrammas 33.01.00 "Emisijas kvotu izsolīšanas instrumenta administrācija" paredzētajiem līdzekļiem.
	Iebildums
Lūdzam precizēt rīkojuma punkta 6.punktu, papildinot to ar vārdiem “līdz Klimata un enerģētikas ministrijas izveides brīdim”. Vēršam uzmanību, ka situācijā, ja klimata politika joma tiek nodota Klimata un enerģētikas ministrijai, tad attiecīgi arī šajā punktā minētā budžeta apakšprogramma būs jānodod Klimata un enerģētikas ministrijai un jaunās ministrijas budžetā tai būs cita numerācija. Vienlaikus, ja šajā punktā nepieciešams atrunāt, ka Vides aizsardzības un reģionālās attīstības ministrija arī pēc Klimata un enerģētikas ministrijas izveides nodrošinās atbalsta funkciju sniegšanu, tad attiecīgi jānorāda, no kuras Vides aizsardzības un reģionālās attīstības ministrijas budžeta programmas/apakšprogrammas līdzekļiem tā tiks nodrošināta, ņemot vērā iepriekš minēto, ka šajā punktā minētā budžeta apakšprogramma būs jānodod Klimata un enerģētikas ministrijai.
Piedāvātā redakcija
-
	Ilze Kote (FM)

	2.
	Rīkojuma projekts
7. Ar reorganizāciju saistītos izdevumus segt no Ekonomikas ministrijas budžeta līdzekļiem un Vides aizsardzības un reģionālās attīstības ministrijas budžeta līdzekļiem, no budžeta apakšprogrammas 33.01.00 "Emisijas kvotu izsolīšanas instrumenta administrācija " paredzētajiem līdzekļiem.
	Iebildums
Lūdzam precizēt rīkojuma 7.punktu un norādīt arī Ekonomikas ministrijas budžeta programmu/apakšprogrammu, no kuras tiks nodrošināti ar reorganizāciju saistītie izdevumi, lai nodrošinātu vienotu pieeju informācijas sniegšanā.
Piedāvātā redakcija
-
	Ilze Kote (FM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam anotācijas 1.3.sadaļā plašāk skaidrot, kā tiks risināts jautājums par Klimata un enerģētikas ministrijas atbalsta funkciju nodrošināšanu līdz brīdim, kamēr Klimata un enerģētikas ministrija tiek izveidota, kā arī pēc ministrijas izveides. Rīkojuma 6.punktā norādīts, ka atbalsta funkciju nodrošinās Vides aizsardzības un reģionālās attīstības ministrija, turklāt norādīta Vides aizsardzības un reģionālās attīstības ministrijai budžeta apakšprogramma, no kuras paredzēts nodrošināt finansējumu, arī anotācijas 1.3.sadaļā norādīts, ka Vides aizsardzības un reģionālās attīstības ministrija nodrošinās Klimata un enerģētikas ministrijai nepieciešamās atbalsta funkcijas, tomēr tālāk tekstā norādīts, ka izdevumus atbalsta funkciju sniegšanai plānots segt no Klimata un enerģētikas ministrijas budžeta paredzētajiem līdzekļiem. Norādām, ka situācijā, ja atbalsta funkciju veiks Vides aizsardzības un reģionālās attīstības ministrija arī pēc Klimata un enerģētikas ministrijas izveides, tad funkcijai nepieciešamais finansējums ir jānodrošina no Vides aizsardzības un reģionālās attīstības ministrija budžeta līdzekļiem. Ņemot vērā minēto lūdzam pārskatīt sniegto informāciju un to precizēt.
Piedāvātā redakcija
-
	Ilze Kote (FM)

	4.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Anotācijas 1.3.sadaļā norādīts, ka reorganizācijas izdevumus plānots segt no Klimata un enerģētikas ministrijas budžeta paredzētajiem līdzekļiem, bet rīkojuma projekta 7.punktā noteikts, ka tos plānots segt no Vides aizsardzības un reģionālās attīstības ministrijas un Ekonomikas ministrijas budžeta līdzekļiem. Lūdzam pārskatīt un precizēt.
Piedāvātā redakcija
-
	Ilze Kote (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Lūdzam anotācijas 3.sadaļas 6.punktā sniegt plašāku informāciju par pārdalāmo finansējumu uz Klimata un enerģētikas ministriju no Vides aizsardzības un reģionālās attīstības ministrijas un Ekonomikas ministrijas, ņemot vērā, ka rīkojumā ir noteiktas pārdalāmās politiku jomas, attiecīgi ir iespējams norādīt pārdalāmo finansējumu politiku jomu izpildei, proti Vides aizsardzības un reģionālās attīstības ministrijas un Ekonomikas ministrijas budžeta programmas/apakšprogrammas, kuras saistībā ar funkciju pārdali vairs netiks plānotas Vides aizsardzības un reģionālās attīstības ministrijas un Ekonomikas ministrijas budžetā, bet tās būs jāizveido Klimata un enerģētikas ministrijā. Vienlaikus lūdzam sadarbībā ar Valsts kanceleju papildināt šo anotācijas sadaļu ar informāciju par finansējumu, kas būs nepieciešams jaunā klimata un enerģētikas ministra vietas izveidei un vai tas tiks nodrošināts no Valsts kancelejas budžetā paredzētajiem līdzekļiem.
Piedāvātā redakcija
-
	Ilze Kote (FM)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Anotācijas 3.sadaļas punktā “Cita informācija” norādītais nesniedz skaidru atbildi, vai rīkojuma projekta 6. un 7.punktā paredzētais, ka izdevumus atbalsta funkciju sniegšanai un ar reorganizāciju saistītos izdevumus paredzēts segt no Vides aizsardzības un reģionālās attīstības ministrijas budžeta apakšprogrammas 33.01.00 “Emisijas kvotu izsolīšanas instrumenta administrācija”, ir atbilstošs likumā "Par piesārņojumu" noteiktajam, kam var izmantot emisijas kvotu izsoļu ieņēmumus. Lūdzam norādīt konkrētu likuma “Par piesārņojumu” 32.2 panta (44)  daļas punktu, kuram atbilst iepriekš minēto izdevumu segšana.
Piedāvātā redakcija
-
	Ilze Kote (FM)

	7.
	Rīkojuma projekts
1. Saskaņā ar Valsts pārvaldes iekārtas likuma 15. panta pirmo daļu un trešās daļas 3. punktu reorganizēt Ekonomikas ministriju un Vides aizsardzības un reģionālās attīstības ministriju un ar likuma par valsts budžetu 2023.gadam spēkā stāšanos izveidot Klimata un enerģētikas ministriju.
	Priekšlikums
Lūdzam precizēt rīkojuma projekta 1.punkta redakciju, vārdus “likuma par valsts budžetu 2023.gadam” aizstājot ar vārdiem “likumprojekta "Par valsts budžetu 2023. gadam un budžeta ietvaru 2023., 2024. un 2025. gadam””.
Piedāvātā redakcija
-
	Ilze Kote (FM)

	8.
	Rīkojuma projekts
8. Vides aizsardzības un reģionālās attīstības ministrijai sadarbībā ar Ekonomikas ministriju vienoties par finansējuma un amata vietu pārdali Klimata un enerģētikas ministrijai likuma “Par valsts budžetu 2023.gadam un budžeta ietvaru 2023., 2024. un 2025.gadam” veidošanas procesā, bet ne vēlāk, ka līdz 2023.gada 13.janvārim.
	Priekšlikums
Lūdzam precizēt rīkojuma projekta 8.punkta redakciju, vārdus “likuma “Par valsts budžetu 2023.gadam un budžeta ietvaru 2023., 2024. un 2025.gadam” veidošanas procesā” aizstājot ar vārdiem “likumprojekta “Par valsts budžetu 2023.gadam un budžeta ietvaru 2023., 2024. un 2025.gadam” sagatavošanas procesā”.
Piedāvātā redakcija
-
	Ilze Kote (FM)

	9.
	Rīkojuma projekts
9. Pamatojoties uz rīkojuma 8.punktu Vides aizsardzības un reģionālās attīstības ministrijai iesniegt Finanšu ministrijai Klimata un enerģētikas ministrijas budžeta pieprasījumu 2023.gadam un budžeta ietvaru 2023., 2024. un 2025.gadam Finanšu ministrijas noteiktajos termiņos.
	Priekšlikums
Lūdzam precizēt rīkojuma projekta 9.punktu un izteikt to piedāvātajā redakcijā.
 
Piedāvātā redakcija
9. Pamatojoties uz rīkojuma 8.punktu Vides aizsardzības un reģionālās attīstības ministrijai iesniegt Finanšu ministrijā Klimata un enerģētikas ministrijas budžeta pieprasījumu likumprojekta "Par valsts budžetu 2023. gadam un budžeta ietvaru 2023., 2024. un 2025. gadam” sagatavošanas grafikā noteiktajos termiņos.
	Ilze Kote (FM)

	10.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Vēršam uzmanību, ka VARAM 2022.gadā ir iesniegusi apropriācijas pārdales pieprasījumu, paredzot pārdales rezultātā iegūto finansējumu novirzīt dažādu priekšdarbu veikšanai jaunās ministrijas izveidei, izdevumus plānojot veikt no VARAM budžeta programmas 97.00.00 “Nozaru vadība un politikas plānošana”.  Ņemot vērā minēto, lūdzam papildināt anotācijas 3.sadaļu ar šo informāciju.
Piedāvātā redakcija
-
	Ilze Kote (FM)



